ଡିକି ଭାଙ୍ଗି ୨୦ ହଜାର ଲୁଟ୍\nରେଙ୍ଗାଲି,୧୬।୧୨(ଡି.ଏନ୍.ଏ.)- ରେଙ୍ଗାଲି ବଜାରରୁ ଦୁର୍ବୃତ୍ତମାନେ ଜଣେ ବ୍ୟକ୍ତିଙ୍ଗ\nଡିକି ଭାଙ୍ଗି ୨୦ ହଜାର ଲୁଟ୍\t December 16th, 00:00 AM December 16th, 00:00 AM\nରେଙ୍ଗାଲି,୧୬।୧୨(ଡି.ଏନ୍.ଏ.)- ରେଙ୍ଗାଲି ବଜାରରୁ ଦୁର୍ବୃତ୍ତମାନେ ଜଣେ ବ୍ୟକ୍ତିଙ୍ଗ ବାଇକ୍ ଡିକି ଭାଙ୍ଗି ୨୦ ହଜାର ଟଙ୍କା ଲୁଟି ନେଇଛନ୍ତି। ଲୁଟ୍ର ଶିକାର ହୋଇଥିବା ବ୍ୟକ୍ତି ହେଉଛନ୍ତି କତରବଗା ନିକଟ ବଡ଼ମାଲର ଦାମୋଦର ଧରୁଆ। ଦାମୋଦର ଶନିବାର ଅପରାହ୍ନ ୧୨.୧୫ରେ ସ୍ଥାନୀୟ ବ୍ୟାଙ୍କ ଅଫ୍ ବରୋଦା ଶାଖାରୁ ଟଙ୍କା ଉଠାଇ ବାଇକ୍ ଡିକିରେ ରଖି ନିକଟସ୍ଥ ଏକ ଦୋକାନରୁ ସଉଦା କିଣୁଥିଲେ। ସେଠାରୁ ବାଇକ୍ ନିକଟକୁ ଆସି ଡିକି ଭଙ୍ଗାଯାଇଥିବା ଓ ଏଥିରେ ଥିବା ଟଙ୍କା ନ ଥିବା ଦେଖିଥିଲେ। ଏ ନେଇ ସେ ରେଙ୍ଗାଲି ଥାନାରେ ଅଭିଯୋଗ କରିଛନ୍ତି। ପୋଲିସ ତଦନ୍ତ ଆରମ୍ଭ କରିଛି।\nମଠସାହିର ଅନନ୍ୟ ପରମ୍ପରା ଘିରିଘିରୀ ଓଷା ପାଳିତ\nଦେବଗଡ,୨୧।୧୦(ସ୍ବ.ପ୍ର) -ଘିରିଘିରୀ ପୂଜା ବା ଓଷା ଦେବଗଡର ସହରର ମଠସାହିରେ ଧୁମଧାମରେ ରବିବାର ପାଳିତ ହେଉଛି। ପ୍ରାୟ ୭୩ ବର୍ଷଧରି ଚାଲିଆସୁଥିବା ଏହି ପୂଜା ଲାଗି ସକାଳେ ମହିଳାମାନେ ଲାଗିପଡ଼ିଛନ୍ତି। ଏହି ପୂଜାର ବିଶେଷତ୍ୱ ହେଲା ଶ୍ରଦ୍ଧାଳୁ ତଥା ମାନସିକଧାରୀମାନେ ଏକ ସୌହାର୍ଦ୍ଧ୍ୟପୂର୍ଣ୍ଣ ବାତାବରଣରେ ଦଶହରା ଦିନ ଦେବଗଡର ଝାଡେଶ୍ୱର ପୀଠରୁ ଏକ ତମ୍ବା ଧାତୁରେ ତିଆରି ନାଗସାପକୁ ଏକ ଥାଳିଆରେ ଧରି ସେହି ମନ୍ଦିରରୁ ୫ କି.ମି ପର୍ଯ୍ୟନ୍ତ ଶୋଭାଯାତ୍ରାରେ ବାହାରି ମଙ୍ଗଳା\nଶଙ୍ଖ ନଦୀ ଶୁଖିଲା :ନଦୀରୁ ଜଳଯୋଗାଣ ବାଧାପ୍ରାପ୍ତ\nକୁଆଁରମୁଣ୍ଡା,୨୧।୧୦(ଡି.ଏନ.ଏ.)-ସୁନ୍ଦରଗଡ଼ ଜିଲା କୁଆଁରମୁଣ୍ଡା ବ୍ଲକ ଦକ୍ଷିଣ ପାର୍ଶ୍ୱରେ ପ୍ରବାହିତ ଶଙ୍ଖ ନଦୀର ପଦ୍ମପୁର ପମ୍ପ ହାଉସ୍ରୁ ଶନିବାର ଜଳଯୋଗାଣ ବାଧାପ୍ରାପ୍ତ ହୋଇଛି। ଫଳରେ ପଦ୍ମପୁର ଓ କୁଆଁରମୁଣ୍ଡା ଗ୍ରାମର ପ୍ରାୟ ଦେଢ ହଜାର ପରିବାର ଜଳ ବିନା ନାହିଁ ନ ଥିବା ହଇରାଣ ହୋଇଛନ୍ତି। ଜଳ ଯୋଗାଣ ବାଧାପ୍ରାପ୍ତର ମୁଖ୍ୟ କାରଣ ହେଉଛି ଶଙ୍ଖ ନଦୀର ଜଳ ଧାର ଶୁଷ୍କ ହେବା ା ବର୍ଷା ଋତୁ ଶେଷ ନ ହେଉଣୁ ଅର୍ଥାତ ଆଶ୍ୱିନ ମାସରୁ ନଦୀରେ ଜଳସ୍ରୋତ ହ୍ରାସ ପାଇବା ସହ ପଦ୍ମପୁର ପମ୍ପ\nସପ୍ତାହକ ପରେ ସୁନାଦେଈ ଯାତ୍ରାଃ ସମଗ୍ର ସୁନାବେଡାରେ ହର୍ଷଉଲ୍ଲାସ\nନୂଆପଡା ଅଫିସ,୨୧।୧୦- ନୂଆପଡା-ଛତିଶଗଡ ସୀମାନ୍ତ ସୁନାବେଡା ଅଭୟାରଣ୍ୟର ପ୍ରସିଦ୍ଧ ସୁନାଦେଈ ଯାତ୍ରା ଦିବସ ଯେତିକି ପାଖେଇ ଆସୁଛି। ସୀମାନ୍ତ ଗାଁମାନଙ୍କରେ ଉତ୍ସୁକତା ସେତିକି ବଢିଚାଲିଛି। ଏହି ପରିପ୍ରେକ୍ଷୀରେ କାର୍ଯ୍ୟକ୍ରମକୁ କିପରି ଆକର୍ଷଣୀୟ ଏବଂ ଜାକଜମକ କରାଯିବ ସେଥିପାଇଁ ପ୍ରସ୍ତୁତି ମଧ୍ୟ ଜୋରସୋରରେ ଚାଲିଛି। କୁମାର ପୂର୍ଣ୍ଣିମା ତିଥିରେ ହେଉଥିବା ଏହିଯାତ୍ରା ଆଗକୁ ସପ୍ତାହେ ସମୟ ରହିଥିବାବେଳେ ସମଗ୍ର ସୁନାବେଡା ଅଭୟାରଣ୍ୟ ଚଳଚଞ୍ଚଳ ହୋଇଉଠିଛି ।\nପୋଖରୀରେ ବୁଡି ଦୁଇ ନାବାଳିକା ମୃତ\nକେସିଙ୍ଗା ଏନଏସିସ୍ଥିତ ୱାର୍ଡ ନଂ.୧ ନିକଟରେ ଥିବା ଖଲିଆପାଲି ପୋଖରୀରେ ବୁଡ଼ି ଦୁଇ ନାବାଳିକାଙ୍କ ଶନିବାର ମୃତ୍ୟୁ ଘଟିିଛି। ମୃତକ ଦୁଇ ଜଣ ହେଲେ ୧ନମ୍ବରସ୍ଥିତ ବଗାଡର ରୋଜି ସାହୁ(୧୫), ନମିତା ସାହୁ(୧୨)। ଦୁହେଁ ସାଙ୍ଗ ହୋଇ ବଗାଡ ନିକଟରେ ଥିବା ଖଲିଆବନ୍ଧକୁ ଗାଧୋଇବାକୁ ଯାଇଥିଲେ। ଦୁହେଁ ପାଣିରେ ପହଁରୁ ଥିବା ସମୟରେ ବୁଡି ଯାଇଥିଲେ। ସେହି ଘାଟରେ ଅନ୍ୟ ସ୍ତ୍ରୀ ଓ ପୁରୁଷ ଲୋକମାନେ ମଧ୍ୟ ଥିଲେ। ହେଲେ ସେମାନେ ଏହି ୨ ନାବାଳିକାଙ୍କୁ ଉଦ୍ଧାର କରି ପାରି ନ ଥିଲେ।
